

KOHTUMÄÄRUS

|  |  |
| --- | --- |
| **Kohus** | Harju Maakohus |
| **Kohtunik** | Näncy-Marita Maltseva |
| **Kohtujurist** | Ervin Makko |
| **Määruse tegemise aeg ja koht** | 09.04.2024, Tallinn |
| **Tsiviilasja number** | 2-23-10918 |
| **Tsiviilasi** | Hanset OÜ hagi Lagedi Tare OÜ ja Paul Albert Laasi vastu tagatise andmise tagasivõitmiseks |
| **Tsiviilasja hind** | 3 500 eurot |
| **Menetlustoiming** | Riigilõivu tagastamise taotluse edastamine |
| **Menetlusosalised ja nende esindajad** | Hageja Hanset OÜ (registrikood 11326957), lepinguline esindaja Anneli Aab  Kostja Paul Albert Laas (isikukood 50103310244);  Kostja Lagedi Tare OÜ (registrikood 16080024), lepinguline esindaja Kalle-Kaspar Sepper |
| **Asja läbivaatamine** | Kirjalik menetlus |

**RESOLUTSIOON**

**Keelduda Lagedi Tare OÜ 03.04.2023 Harju Maakohtule esitatud riigilõivu tagastamise taotluse menetlusse võtmisest ning edastada taotlus Siseministeeriumile menetlemiseks. Taotlus ja riigilõivu tasumise kviitung on lisatud määrusele.**

**Edasikaebamise kord**

Käesolev määrus ei ole edasikaevatav.

**Asjaolud ja Maakohtu põhjendused**

* 1. Lagedi Tare OÜ eest tasus ADVOKAADIBÜROO DEM OÜ (registrikood 16453100) 06.09.2023 Rahandusministeeriumi kontole EE891010220034796011 viitenumbriga 2900082511 riigilõivu, 70 eurot, selgitusega „Riigilõiv Lagedi Tare OÜ eest määruskaebuse esitamisel tsiviilasjas nr 2‑23-10918“.
  2. Kuna riigilõivu ei tasutud ettemaksukontole, millele Harju Maakohtul oleks ligipääs, siis puudus Harju Maakohtul võimalus tasutud summa sidumiseks maakohtu menetluses oleva tsiviilasjaga.
  3. Lagedi Tare OÜ esitas 03.04.2023 Harju Maakohtule taotluse riigilõivu tagastamiseks.
  4. Rahandusministeeriumi kontole EE891010220034796011, viitenumbriga 2900082511, tasutakse riigilõiv rahvastikuregistri andmete väljastamiseks õigustatud huvi korral (vt <https://siseministeerium.ee/riigiloivud-dokumentide-valjastamisel>).

Rahvastikuregistriseaduse § 3 lg-st 2 tulenevalt on Rahvastikuregistri vastutav töötleja Siseministeerium.

Seega on riigilõivu võtjaks praegusel juhul Siseministeerium, mitte Harju Maakohus.

* 1. Riigilõivuseaduse (RLS) § 12 lg 1 sätestab, et riigilõivu tasunud isikul on õigus taotleda riigilõivu võtjalt riigilõivu tagastamist käesoleva seaduse § 15 alusel.

Kuna Harju Maakohus ei ole praegusel juhul riigilõivu võtjaks RLS § 12 lg 1 mõttes, siis tuleb taotluse menetlusse võtmisest keelduda TsMS § 371 lg 2 p 1 alusel.

* 1. Kohus edastab taotluse lahendamiseks Siseministeeriumile.
  2. TsMS § 150 lg 9 sätestab, et maakohtu või ringkonnakohtu riigilõivu või asja läbivaatamise kulude tagastamisest keeldumise määruse peale võib esitada määruskaebuse, kui summa, mille tagastamist taotletakse, ületab 100 eurot. Määruskaebuse kohta tehtud ringkonnakohtu määruse peale ei saa Riigikohtule edasi kaevata.

*/allkirjastatud digitaalselt/*

Näncy-Marita Maltseva

kohtunik